open-index/open-wikipedia-markdown huggingface dataset:
Kazunon piirikunta

**Kazunon piirikunta** () on yksi Akitan prefektuurin piirikunnista Japanissa. Siellä asuu 4 780 asukasta, ja väestö on ollut laskussa ainakin vuodesta 1995 lähtien. Vuosina 2015-2020 väkiluku laski 2,2 prosentilla eli noin 700 hengellä. Piirikunnan pinta-ala on 201,7 neliökilometriä ja väestötiheys 23,7 asukasta neliökilometrillä.

## Kunnat
* Kosaka

## Lähteet
Kosaka

**Kosaka** () on maaseutukaupunki Akitan prefektuurissa, Japanissa. Siellä asuu 4&nbsp;780 asukasta, ja väestö on ollut jo pitkään laskussa. Väestö laski noin 700 hengellä eli yli kahdella prosentilla vuosina 2015-2020. Kunnan pinta-ala on 201,7 neliökilometriä ja väestötiheys 23,7 asukasta neliökilometrillä.

## Lähteet
Felice Albers

**Felice Albers** (27. joulukuuta 1999) on alankomaalainen maahockeypelaaja ja olympiavoittaja. Hän voitti olympiakultaa Tokion olympialaisissa 2020. Hänellä on lisäksi EM-kultaa vuodelta 2021.

## Lähteet
Vanua'aku Pati

**Vanua'aku Pati** on Vanuatussa toimiva demokraattista sosialismia edustava poliittinen puolue. Sillä on seitsemän paikkaa Vanuatun parlamentissa. Puolue perustettiin Luganvillessä 17. elokuuta 1971. Nimi muutettiin nykyiseksi vuonna 1977.

## Vaalihistoria

## Lähteet
Serbian edistyspuolue

**Serbian edistyspuolue** (, lyhenne **SNS**) on Serbiassa toimiva puolue, joka on ollut maan hallitsevana puolueena vuodesta 2012. Puolue perustettiin 10. lokakuuta 2008. Puheenjohtajana on toukokuusta 2023 lähtien toiminut puolustusministeri Miloš Vučević. Puolueella on 750 000 jäsentä.

## Vaalihistoria

## Lähteet
Virtasalmen kotiseutumuseo

**Virtasalmen kotiseutumuseo** on vuonna 1956 perustettu kotiseutumuseo, joka nykyisin toimii Pieksämäen Virtasalmen pitäjän kirkonkylässä, Virtasalmen kirkkoa vastapäätä.

Museo toimi aluksi Virtasalmen maamiesseurantalon pihalle vuonna 1957 siirretyssä nelihuoneisessa luhtiaitassa, joka vihittiin museoksi kesällä 1960. Kun kokoelmia elokuussa 1979 tarkasteltiin, havaittiin että niiden säilytys ja kiinnitystapa lämmittämättömässä ja valaisemattomassa luhtiaitassa oli rikkonut osaa esineistä.

Museorakennuksena on vuodesta 1983 lähtien toiminut Virtasalmen kirkkoa vastapäätä sijaitseva punainen puutalo, Virtasalmen entinen kunnantupa. Kuntaliitosten myötä museo siirtyi joksikin aikaa Pieksänmaan kunnan museoksi (2004–2006) ja vuoden 2007 alusta Pieksämäen kaupungin Virtasalmen kaupunginosan museoksi. Vuonna 1913 valmistuneen museorakennuksen omistaa Pieksämäen kaupunki. Rakennuksessa on ollut pankkitoimintaa ja se oli myös virtasalmelaisten kirkontoimitusten paikkana kovimpina pakkasilla, ennen kuin kirkoon saatiin lämmitys vuonna 1923. Rakennus on luokitelu maakunnallisesti merkittäväksi rakennetun kulttuuriperinnön kohteeksi. 

Kotiseutumuseo esittelee virtasalmelaisten elinkeinoja ja kunnallista elämää. Museon aukiolosta huolehtii Virtasalmen käsityöläiset ry, jolla on samassa tilassa paikallisten käsitöiden ja kudonnaisten myyntinäyttely. Museon pihapiirissä on Virtasalmen perinnepuisto.

## Lähteet
Minami-Akitan piirikunta

**Minami-Akitan piirikunta** () on piirikunta Japanin Okayaman prefektuurissa. Siellä asuu 21&nbsp;710 asukasta, ja väkiluku laskee. Piirikunnan pinta-ala on 450 neliökilometriä ja väestötiheys 48,25 asukasta neliökilometrillä. 

## Lähteet
Gojōme

**Gojōme** () on maaseutukaupunki Akitan prefektuurissa, Japanissa. Siellä asuu 8 544 asukasta, ja väkiluku on ollut jo pitkään laskussa. 2015-2020 väkiluku putosi lähes tuhannella asukkaalla eli kahdella prosentilla. Kunnan pinta-ala on 214,9 neliökilometriä ja väestötiheys 39,75 asukasta neliökilometrillä.

## Lähteet
Lauren Stam

**Lauren Stam** (30. tammikuuta 1994) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2017, 2019 ja 2021.

## Lähteet
Kita-Akitan piirikunta

**Kita-Akitan piirikunta** () on yksi Japanin Okayaman prefektuurin piirikunnista. Piirikunnassa asuu 2&nbsp;069 asukasta, ja väestö laski vuosina 2015-2020 lähes kolmella prosentilla. Piirikunnan pinta-ala on 256,7 neliökilometriä ja väestötiheys noin 8,1 asukasta neliökilometrillä.

## Lähteet
Hachirōgata

**Hachirōgata** () on maaseutukaupunki Japanin Akitan prefektuurissa. Siellä asuu 5&nbsp;582 asukasta, ja väkiluku on laskussa. Vuosina 2015-2020 väkiluku laski noin 500 henkilöllä. Kunnan pinta-ala on 17 neliökilometriä ja väestötiheys 328,4 asukasta neliökilometrillä.

## Lähteet
Ikawa

**Ikawa** () on maaseutukaupunki Japanin Akitan prefektuurissa. Siellä asuu 4&nbsp;570 asukasta, ja väkiluku on laskussa. Kunnan pinta-ala on 47,95 neliökilometriä ja väestötiheys 95,31 asukasta neliökilometrillä.

## Lähteet
Fiskarsin Tornikellorakennus

**Fiskarsin Tornikellorakennus** (ruots. *Fiskars Tornursbyggnaden*) sijaitsee Fiskarsissa Raaseporissa ja on Fiskarsin ruukkimiljöön tunnetuimpia rakennuksia. Punatiilinen Tornikellorakennus valmistui vuonna 1826 alun perin kouluksi. 1830-luvulla rakennusta korotettiin ja se sai toiseksi siivekseen tallirakennuksen. Samalla sen katolle nousi puinen kellotorni. Kellotornin Könnin kello numero 9 on näyttänyt aikaa vuodesta 1842.

Tornikellorakennuksen eri vaiheiden suunnitteluun ovat vaikuttaneet arkkitehdit Carl Ludvig Engel, A. Peel sekä A. F. Granstedt. Nykyään rakennuksessa sijaitsee asuntoja, myymälöitä ja näyttelytiloja. Tornikellorakennus kuuluu Museoviraston suojelemaan Fiskarsin ruukkimiljööseen.

## Lähteet
Oceanin piirikunta

**Oceanin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 637&nbsp;229 vuonna 2020. Piirikunnan hallintokeskus on Toms Riverin kunta ja suurin kunta on Lakewood Township. Piirikunta on perustettu 1850.

## Kuvia piirikunnasta

Kuva:Sunrise at Bay Head Beach.jpg|Auringonnousu Bay Headin rannalla.
Kuva:OceanCountyCourthouse.jpg|Oceanin piirikunnan oikeustalo.


## Lähteet

## Aiheesta muualla
Ogachin piirikunta

**Ogachin piirikunta** () on piirikunta Japanin Akitan prefektuurissa. Siellä asuu 16&nbsp;529 asukasta, ja väkiluku on laskussa. Pinta-ala on 434,5 neliökilometriä ja väestötiheys 38,04 asukasta neliökilometrillä.

## Lähteet
Higashi-Naruse

**Higashi-Naruse** () on kyläkunta Japanissa, Akitan prefektuurissa. Siellä asuu 2&nbsp;707, ja väkiluku kasvoi vuosina 2015-2020 997 asukkaalla. Kunnan pinta-ala on 203,7 neliökilometriä ja väestötiheys 13,27 asukasta neliökilometrillä.

## Lähteet
Bentiu

**Bentiu** on kaupunki pohjoisessa Etelä-Sudanissa, ja se on Unityn osavaltion pääkaupunki. Se sijaitsee noin 522 kilometrin päässä maan pääkaupungista, Jubasta. Kaupungissa asuu 7&nbsp;653 asukasta.

## Lähteet
Wake (täsmennyssivu)

**Wake** voi tarkoittaa seuraavia:

;paikkoja:
* Wake, Yhdysvalloille kuuluva atolli Tyynellämerellä
* Wake, kaupunki Okayaman prefektuurissa Japanissa
* Waken piirikunta, piirikunta Pohjois-Carolinassa, Yhdysvalloissa
* Wake, piirikunta Okayaman prefektuurissa Japanissa

;henkilöitä:
* Cameron Wake (s. 1982), yhdysvaltalainen amerikkalaisen jalkapallon pelaaja
* Hōhepine Te Wake, *Whina Cooper* (1895–1994), uusiseelantilainen kansalaisaktivisti, maorien oikeuksien puolustaja
* Nancy Wake, *The White Mouse* ("Valkoinen hiiri") (1912–2011), brittiläinen vakooja, Ranskan vastarintaliikkeen johtohahmo toisen maailmansodan aikana

;kuvitteellisia henkilöitä:
* Alan Wake, pelihahmo samannimisessä Remedy Entertainmentin videopelissä

;muita merkityksiä:

* Wake, ranskalaisen Sillage-tieteisfiktiosarjakuvan englanninkielinen nimi
* The Wake, Voivod-yhtyeen studioalbumi vuodelta 2018.
Ugo

**Ugo** () on maaseutukaupunki Japanin Akitan prefektuurissa. Kunnan väkiluku on 13&nbsp;822 asukasta, ja väkiluku laski vuosina 2015-2020 kahdella prosentilla. Kunnan pinta-ala on 230,8 neliökilometriä ja väestötiheys 59,89 asukasta neliökilometrillä.

## Lähteet
Ernie Pyle

**Ernest Taylor ”Ernie” Pyle** (3. elokuuta 1900 Dana – 18. huhtikuuta 1945 Riukiusaaret) oli yhdysvaltalainen journalisti ja yksi tunnetuimmista toisen maailmansodan sotakirjeenvaihtajista. Hänet palkittiin Pulitzer-palkinnolla vuonna 1944.

Pyle opiskeli journalismia Indianan yliopistossa. Hän jätti opinnot kesken ryhtyäkseen pikkukaupungin sanomalehden reportteriksi. Hän työskenteli lehdessä eri tehtävissä sekä Scripps-Howard-sanomalehtiketjun kiertävissä töissä. Nämä kokemukset antoivat Pylelle materiaalia hänen pitämäänsä kolumniin, joka lopulta ilmestyi jopa 200 sanomalehdessä ennen toista maailmansotaa.

Pylen raportit Pohjois-Afrikan, Sisilian, Italian ja Ranskan sotatoimista toivat hänelle Pulitzer-palkinnon vuonna 1944 sekä useita muita palkintoja. Vuonna 1945 ensi-iltansa saanut elokuva Sotakirjeenvaihtaja perustui Pylen reportaaseihin Italian sotanäyttämöltä. Pyle oli sodan loppuvaiheessa Yhdysvaltain joukkojen mukana Tyynenmeren rintamalla. Hän oli Iwo Jimalla ja kävi Okinawan taistelun aikana Ie Shiman saarella, missä hän sai surmansa 18. huhtikuuta 1945.

## Lähteet
Rumbek

**Rumbek** () on Etelä-Sudanin Lakesin osavaltion pääkaupunki. Se sijaitsee lähellä maan maantieteellistä keskipistettä. Kaupungista on maan pääkaupunkiin, Jubaan, matkaa noin 300 kilometriä lentämällä.

## Lähteet

## Aiheesta muualla

* 
*
Noailles

**Noailles** voi viitata seuraaviin henkilöihin:

* Anna de Noailles (1876–1933), romanialais-kreikkalais-ranskalainen runoilija
* Paul de Noailles  (1802–1885), Ranskan akatemian jäsen
Nicolas Catinat

**Nicolas Catinat** (1637–1712) oli Ranskan marsalkka ja Ludvig XIV:n ajan sotapäällikkö.

Catinat oli ensin asianajajana, mutta liittyi sotapalvelukseen ja kunnostautui Ludvig XIV:n sodissa varsinkin Pfalzin perimyssodassa, jossa hän voitti Staffardan taistelun vuonna 1690. Espanjan perimyssodan alkaessa 1701 Catinat johti italialaisen armeijaa, mutta menetti päällikkyyden hävittyään Carpin taistelun. Suoran käytöksensä tähden Catinat oli kansan ja sotajoukon rakastama, mutta hovissa vähemmän suosittu. Hänen muistelmansa ilmestyivät Pariisissa 1819.

## Lähteet
Schuylerin piirikunta

**Schuylerin piirikunta** () on kolmen yhdysvaltalaisen piirikunnan nimi:

* Schuylerin piirikunta, Illinois
* Schuylerin piirikunta, Missouri
* Schuylerin piirikunta, New York
Schuylerin piirikunta (New York)

**Schuylerin piirikunta** () on Yhdysvaltojen New Yorkin osavaltiossa sijaitseva piirikunta. Sen väkiluku oli 17&nbsp;807 vuonna 2019. Piirikunnan hallintokeskus on Watkins Glenin kunta. Piirikunta on perustettu vuonna 1854.

## Lähteet

## Aiheesta muualla
Mielikki Tenhunen

**Mielikki Tenhunen** (o.s. **Meriläinen**; 3. toukokuuta 1942 Iisalmi – 20. kesäkuuta 2021 Helsinki) oli suomalainen varatuomari. Tenhunen päätyi työhön ulkoministerioon vuonna 1973. Vuonna 1984 sieltä hän siiryi sisäministeriön ulkomaalaistoimiston ylitarkastajaksi. Vuonna 1989 ulkomaalaiskeskuksen apulaisjohtaksi. 1995 hänestä tuli Ulkomaalaisviraston (nyk. Maahanmuuttovirasto) ensimmäinen johtaja. Viimeisinä työvuosinaan hän toimi Työministeriön neuvottelevana virkamiehenä ja oli mm. Euroopan neuvoston pakolaiskomitean johtoryhmän jäsen ja EU:n työvoiman liikkuvuutta koskevassa komiteassa.

## Lähteet
Luettelo vuonna 1805 kuolleista henkilöistä

## Tammikuu
* 17. tammikuuta – Abraham Hyacinthe Anquetil-Duperron, ranskalainen orientalisti ja zend-uskonnon tutkimuksen perustaja (s. 1731)
* 23. tammikuuta – Claude Chappe, ranskalainen keksijä (s. 1763)
* 28. tammikuuta – Mihály Csokonai, unkarilainen runoilija (s. 1773)

## Helmikuu
* 17. helmikuuta – Johan Sederholm, suomalainen kauppias, laivanvarustaja ja tehtailija (s. 1722)

## Maaliskuu
* 13. maaliskuuta – Olof Bergklint, ruotsalainen pedagogi, pappi, runoilija ja esteetikko (s. 1733)
* 16. maaliskuuta – Franz Xaver von Wulfen, itävaltalainen vapaaherra, jesuiittapappi, sotilas ja tiedemies (s. 1728)
* 21. maaliskuuta − Jean-Baptiste Greuze, ranskalainen taidemaalari (s. 1725)
* 24. maaliskuuta – Alois I, Liechtensteinin ruhtinas 1781–1805 (s. 1759)
* 27. maaliskuuta – Johan Murberg, ruotsalainen kirjailija, kulttuurihistorioitsija ja rehtori (s. 1734)

## Toukokuu
* 7. toukokuuta – William Petty, brittiläinen whig-poliitikko, jaarli ja Ison-Britannian pääministeri 1782–1783 (s. 1737)
* 9. toukokuuta – Friedrich Schiller, saksalainen runoilija, näytelmäkirjailija ja historioitsija (s. 1759)
* 25. toukokuuta – William Paley, englantilainen teologi ja kristillinen apologeetikko, utilitaristi ja filosofi (s. 1743)
* 28. toukokuuta – Luigi Boccherini, italialainen säveltäjä ja sellisti (s. 1743)

## Elokuu
* 31. elokuuta − James Currie, skotlantilainen lääkäri (s. 1756)

## Syyskuu
* 10. syyskuuta – Karl Hisinger, suomalainen hovioikeudenneuvos ja Vaasan hovioikeuden varapresidentti 1802–1805 (s. 1738)
* 10. syyskuuta – Kaarle Kustaa, Ruotsin prinssi, kuningas Kustaa IV Aadolfin ja kuningatar Fredrika Dorotean poika (s. 1802)

## Lokakuu
* 5. lokakuuta – Charles Cornwallis, englantilainen markiisi, kenraali, poliitikko ja Intian kenraalikuvernööri 1786–1793 ja 1805 (s. 1738)
* 9. lokakuuta – Friedrich von Hahn, saksalainen aatelismies, filosofi ja tähtitieteilijä (s. 1742)
* 21. lokakuuta – Horatio Nelson, englantilainen amiraali (s. 1758)

## Joulukuu
* 23. joulukuuta – Pehr Osbeck, ruotsalainen kasvi- ja eläintieteilijä ja pappi (s. 1723)
* 27. joulukuuta – Isabelle de Charrière, sveitsiläinen kirjailija ja filosofi (s. 1740)

## Tuntematon päivämäärä
* Ann Griffiths, walesilainen runoilija (s. 1776)
* Gustaf Lucander, suomalainen taidemaalari (s. 1743 tai 1744)

## Katso myös

* 
* Wikiprojekti:Henkilöartikkeleiden syntymä- ja kuolinvuosiluokat
*
Gyeongsan

**Gyeongsan** () on kaupunki Etelä-Koreassa Pohjois-Gyeongsangin provinssissa. Se sijaitsee Daegun metropolialueella ja itse kaupungin itäpuolella.

Gyeongsanissa sijaitsee useita yliopistoja, kuten Yeungnamin yliopisto, Daegun yliopisto, Daekyeungin yliopisto ja Daegun katolinen yliopisto.

Gyeongsanin sisaruskaupunkeja ovat Japanin Jōyō, Kiinan Xihai’an eli Huangdao sekä Etelä-Korean Soulin Gangdong ja Etelä-Jeollan Sinanin piirikunta. Ystävyyskaupunkeja ovat Kiinan Hangzhou, Shengzhou, Zhalantun ja Yinchuan sekä Yhdysvaltain Kalifornian San Bernardino.

## Lähteet
Purmojärvi

**Purmojärvi** on kylä Kauhavan kaupungissa Etelä-Pohjanmaalla, entisen Kortesjärven kunnan alueella Seututien 741 varrella. Purmojärvellä sijaitsee Purmojärven kahakan muistomerkki joka paljastettiin vuonna 1959.
Tatar

**Tatar** voi tarkoittaa seuraavia:

* tattaret, kasvisuku

## Sukunimi
* Benjamin Tatar (1930–2012), yhdysvaltalainen näyttelijä
* Boris Tatar (s. 1993), montenegrolainen jalkapalloilija
* Ersin Tatar (s. 1960), kyproksenturkkilainen Pohjois-Kyproksen turkkilaisen tasavallan presidentti
* Nur Tatar (s. 1992), turkkilainen taekwondoin
Albert Lindström

**Albert Esaias Lindström** (24. huhtikuuta 1853 Tukholma – 12. tammikuuta 1935 Tukholma) oli ruotsalainen säveltäjä, urkuri ja kuoronjohtaja.

Lindström opiskeli 16-vuotiaasta urkujensoittoa Gustaf Mankellin johdolla Tukholman kuninkaallisessa musiikkikorkeakoulussa. Hän sai oppiarvon urkujensoitossa vuonna 1872, mutta jatkoi yksityistunteja Wilhelm Heintzen johdolla. Lauluopetusta hän sai muiden muassa Fritz Arlbergiltä ja Julius Güntheriltä. Kanttorin arvon Lindström sai vuonna 1889. Hän työskenteli urkurina Blasieholmskyrkanissa vuosina 1871–1891 ja Pyhän Jaakobin kirkossa 1891–1926. Hän myös konsertoi usein urkurina kotikaupungissaan ja muualla Ruotsissa. Hänen ohjelmistoonsa kuuluivat muiden muassa Charles-Marie Widorin urkusinfoniat. Lindströmiä pidettiin aikanaan yhtenä maan johtavista urkuvirtuooseista, mutta hän jäi sittemmin nuoremman kollegansa Gustaf Häggin varjoon.

Lindström toimi Stockholms Allmänna Sångföreningin kuoronjohtajana vuosina 1891–1897. Hänen oppilaidensa joukossa oli Otto Olsson, jonka ensimmäisen urkusinfonian hän kantaesitti vuonna 1905. Lindströmistä tuli vuonna 1905 pianojen ja harmonien myyntiyhtiö Gustaf Pettersson & Co. AB:n toimitusjohtaja. Hän jäi yhtiöstä eläkkeelle vuonna 1927. Lindström teki uransa aikana merkittävän työn useiden kristillisten toimijoiden laulukirjojen sovittajana ja julkaisijana. Hän teki eri kokoonpanoille sovituksia muiden muassa Oscar Ahnfeltin, Adolphe Adamin ja Conrad Nordqvistin teoksista.

Lindström keskittyi säveltäjänä kirkkomusiikkiin. Hänen tuotantoonsa kuuluu urku- ja kuoroteoksia sekä soololauluja. Hän sävelsi uruille myös maallisen *Högtidsmarsch*-teoksen. Lindströmin teoksista erityisen tunnettu on Lina Sandellin sanoihin vuonna 1889 laadittu kirkkolaulu *Jag kan icke räkna dem alla*. Lindström sai Litteris et artibus -mitalin vuonna 1906, ja hänet valittiin vuonna 1919 Ruotsin kuninkaallisen musiikkiakatemian jäseneksi.

## Lähteet
Johann Aldringen

**Johann Aldringen**, myös *Aldringer*, *Altringer* (1591–1634) oli saksalainen sotapäällikkö ja sotamarsalkka 30-vuotisessa sodassa. Hän taisteli ensin Johann Tillyn joukoissa ja tuli tämän kuoltua 1632 liigan joukkojen ylipäälliköksi. Hän taisteli yhdessä Albrecht von Wallensteinin kanssa Kustaa Aadolfia vastaan Nürnbergin luona ja seuraavina vuosina Baijerissa ja Schwabenissa Kustaa Hornia jaherttua Bernhardia vastaan. Hän kaatui 1634 Landshutissa jota kaupunkia oli saapunut puolustamaan.

## Lähteet
Torii Kiyonaga

**Torii Kiyonaga** (; 1752 Edo – 28. kesäkuuta 1815 Edo) oli ukiyo-e-kuvittaja ja puupiirrosten suunnittelija Japanin Edo-kaudella (1600–1867). Hänet tunnetaan erityisesti Yoshiwaran ilotalokorttelin ”kelluvan maailman” ja prostituoitujen kuvaajana.

## Elämä ja ura
Torii Kiyonaga syntyi Edossa (nykyään Tokio) vuonna 1752. Kiyonagan uskotaan aloittaneen opintonsa 14-vuotiaana vuonna 1765 Torii Kiyomitsun johdolla. Hänen varhaiset työnsa kuvaavat Ichumara- ja Nakamura -nimisten kabuki-teattereiden näyttelijöitä. Näyttelijöiden kuvat (*[[yakusha-e]]*) oli vakiintunut puupiirrosten genre. 

1780-luvulta lähtien Kiyonagasta tuli aikansa johtava *[[bijinga]]n* (kirjaimellisesti ’kauniiden naisten kuvat’) suunnittelija. Bijinga-aihe olivat Edon laillisen Yoshiwaran ilotalokorttelin prostituoitudut ja viihdyttäjät. Kiyonagan kuvasi luonnottoman hoikkia ja pitkiä naisia yleensä kokokuvissa. Hänen työnsä ovat aiempia bijinga-kuvia selvästi suurikokoisempia. Hänet tunnetaan erityisen taitavana kimonomuodin ja kankaiden kuvaajana. 

Kiyonaga käytti töissään länsimaisesta taiteesta lainattuja tapoja hahmottaa tilaa ja perspektiiviä erityiesti kuvatessaan Yoshiwaran naisia ympäristössään. Hänen kuvansa Yoshiwarasta ovatkin aiempia ukiyo-e-kuvia selvästi realistisempia. Useat töistä ovat diptyykkejä tai triptyykkejä. Hän suunnitteli useimpien muiden ukiyo-e-mestareiden tavoin myös eroottisia shunga-kuvia. Kiyonaga tunnetaan myös kapeista ja korkeista hashira-e-pylväskuvista. 

Vuonna 1787 Kiyonagasta tuli Torii-koulukunnan uusi johtava opettaja. Hän jätti bijinga-genren ja siirtyi kokonaan suunnittelemaan yksityisesti tilattuja surimono-puupiirroksia, kun nouseva tähti Kitagawa Utamaro (1753–1806) syrjäytti hänet johtavana bijinga-suunnittelijana 1790-luvun alussa. Kiyonagan viimeinen tunnettu työ on vuodelta 1813. Hän kuoli vuonna 1815.

## Lähteet
* 
* 

### Viitteet

## Aiheesta muualla
Madisonin piirikunta (New York)

**Madisonin piirikunta** () on Yhdysvaltojen New Yorkin osavaltiossa sijaitseva piirikunta. Sen väkiluku oli 70&nbsp;941 vuonna 2019. Piirikunnan hallintokeskus on Wampsvillen kunta. Piirikunta on perustettu vuonna 1806.

## Lähteet

## Aiheesta muualla
Wilhelm Heintze

**Georg Wilhelm Heintze** (4. heinäkuuta 1849 Jönköping – 10. tammikuuta 1895) oli ruotsalainen säveltäjä, urkuri ja kapellimestari.

Heintze aloitti opiskelun Ruotsin kuninkaallisen musiikkiakatemian opetuksellisessa instituutiossa 16-vuotiaana ja valmistui vuonna 1869. Samalta vuodelta on hänen laajin pianoteoksensa, neliosainen *Stor sonat*. Vuonna 1871 Ruotsin kuninkaallinen musiikkiakatemia valitsi Heintzen Ruotsin edustajaksi kansainväliseen urkufestivaaliin Lontooseen. Heintze työskenteli armeijan yksikön orkesterin kapellimestarina Jönköpingissä vuosina 1872–1881, Pyhän Jaakobin kirkon urkurina 1881–1889 ja yliopiston orkesterin kapellimestarina sekä tuomiokirkon urkurina Lundissa vuodesta 1889. Hänestä tuli Ruotsin kuninkaallisen musiikkiakatemian jäsen vuonna 1882.

Heintze oli urkurina aktiivinen resitalisti, jonka ohjelmistoon kuului muiden muassa Gustav Merkelin, Johann Gottlob Töpferin, Adolph Hessen, Felix Mendelssohnin, Johann Sebastian Bachin, Gustaf Mankellin, Charles-Marie Widorin ja Alexandre Guilmantin teoksia. Erityisen merkittäviä esiintymisiä Heintze teki vuonna 1883 esittäessään Tukholmassa ja Jönköpingissä Widorin kuudennen urkusinfonian; näin laajaa ja vaativaa teosta ei sitä ennen ollut maassa esitetty. Heintze toimi Tukholmassa myös Kuninkaallisen draamateatterin kapellimestarina.

Heintzen sävellykset liittyivät usein hänen töihinsä urkurina ja kapellimestarina. Vain muutamat hänen teoksistaan julkaistiin hänen elinaikanaan. Heintzen tuotantoon kuuluu muun muassa urkuteoksia ja kantaatteja.

## Lähteet
ARJ

**ARJ** (**''A**rchived by **R**obert **J**ung'') on ​​Robert K. Jungin suunnittelema työkalu tehokkaiden pakattujen tiedostoarkistojen luomiseen. ARJ on tällä hetkellä versiossa 2.86 MS-DOS:lle ja 3.20 Microsoft Windowsille ja tukee 16-, 32- ja 64-bittisiä Intel-arkkitehtuureja.

ARJ oli yksi monista tiedostojen pakkausohjelmista MS-DOS:lle ja Microsoft Windowsille 1990-luvun alussa ja puolivälissä. ARJ on hyvin dokumentoitu ja sisältää yli 150 komentorivikytkintä.
Optofluidiikka

**Optofluidiikka** on tutkimus- ja teknologia-alue, jossa yhdistyvät fluidiikan (erityisesti mikrofluidiikan) ja optiikan edut. Teknologian sovelluksia ovat esimerkiksi näytöt, biosensorit, lab-on-chip-laitteet, linssit sekä molekyylikuvantamisvälineet ja energia.

## Historia

Ajatus nesteoptisista laitteista voidaan jäljittää ainakin 1700-luvulle asti, jolloin ehdotettiin (ja lopulta kehitettiin) elohopeaa pyöriviä altaita nestepeilikaukoputkiksi. 1900-luvulla kehitettiin uusia tekniikoita, kuten väriainelasereita ja nesteytimellä varustettuja aaltojohtimia, joissa hyödynnettiin nesteiden viritettävyyttä ja fysikaalista sopeutumiskykyä näissä vasta kehitteillä olevissa fotonisissa järjestelmissä. Optofluidiikan ala alkoi virallisesti syntyä 2000-luvun puolivälissä, kun mikrofluidiikan ja nanofotoniikan alat kypsyivät ja tutkijat alkoivat etsiä synergiaa näiden kahden alan välillä. Yksi alan ensisijaisista sovelluksista on Lab-on-a-chip ja biofotoniikkatuotteet.

## Yritykset ja teknologian siirto

Optofluidiikan ja siihen liittyvän tutkimuksen tuloksena on syntynyt useita uusia tuotteita ja uusia yrityksiä. Varioptic on erikoistunut sähköliuotukseen perustuvien linssien kehittämiseen lukuisiin sovelluksiin. Optofluidics, Inc. perustettiin vuonna 2011 Cornellin yliopistossa kehittämään fotoniresonaattoritekniikkaan perustuvia välineitä molekyylien vangitsemiseen ja sairauksien diagnosointiin. Kalifornian yliopiston Santa Cruzissa toimiva Liquilume on erikoistunut nuolen aaltojohteisiin perustuvaan molekyylidiagnostiikkaan.

Euroopan komissio käynnisti vuonna 2012 uuden COST-kehyksen, joka koskee yksinomaan optofluidista teknologiaa ja sen soveltamista.

## Katso myös
* Mikrofluidistiikka
* Lab-on-a-chip
* Kokonaisanalyysijärjestelmä
* Bio-MEMS

## Lähteet
Isoda Koryūsai

**Isoda Koryūsai** (, 1735–1790) oli japanilainen kuvittaja ja puupiirrospainokuvien suunnittelija ukiyo-e-tyylisuunnassa Edo-kaudella. Hänet tunnetaan erityisesti Yoshiwaran ilotalokaupunginosan prostituoitujen ja 'leijuvan maailman' kuvaajana.

## Elämä ja ura
Koryūsai oli alun perin samurai, josta tuli herransa kuoleman jälkeen vaeltava samurai rōnin. Hän asettui lopulta asumaan Ryōgokun sillan lähistölle ja valitsi uudeksi urakseen painokuvien suunnittelun. Vuonna 1769 35-vuotias Koryūsai käytti nimeä Haruhiro. Hänen ensimmäiset työnsä olivat kuvia samuraista.

Koryūsai oli yksi kuvittajista, jotka jatkoivat Hishikawa Moronobun aloittamaa moniväristen nishiki-e-painokuvien suunnittelua. Hänestä tuli tunnettu Edon (nykyisin Tokio) Yoshiwaran 'leijuvan kaupungin' prostituoitujen kuvaajana. Moronobun kuoleman jälkeen Koryūsaista tuli aikansa johtava bijinga-suunnittelija (kirjaimellisesti 'kauniiden naisten kuvat'). 

Hänen tunnetuin bijinga-sarjansa oli '*Uusia mallistoja, tuoreita kuin nuoret lehdet*', jota hän täydensi vuodesta 1776 alkaen viiden vuoden ajan. Lopulta sarjassa oli ainakin 140 kuvaa. 

Koryūsai oli myös yksi kapeiden pylväskuvien (hashira-e) mestareista. Hän suunnitteli useimpien muiden ukiyo-e-mestareiden tavoin myös eroottisia shunga-kuvia. Koryūsailta tunnetaan ainakin 500 shunga-kuvaa, jotka hän julkaisi yleensä 12 kuvan sarjoina. Vuonna 1782 Koryūsai sai 48-vuotiaana buddhalaisen arvonimen hokkyō taiteellisista saavutuksistaan. Hänen tuotantonsa väheni arvonimen myöntämisen jälkeen. Koryūsai kuoli vuonna 1790.

## Lähteet

* 
* 

### Viitteet

## Aiheesta muualla
Ziro (Arunachal Pradesh)

**Ziro** on Intian Arunachal Pradeshin osavaltiossa sijaitseva kaupunki, joka toimii Ala-Subansirin piirikunnan hallinnollisena keskuksena. Kaupunkia ja sitä ympäröivää laaksoa asuttavat adivasiheimot, joista tunnetuin on apatanit. Ziron laakson paikallinen kulttuuri on Unescon aielistalla maailmanperintökohteeksi nimeltä apatanien kulttuurimaisema. Paikalla on järjestetty Ziron musiikkifestivaalia vuodesta 2012.

Intian vuoden 2011 väestönlaskennassa Ziron väkiluku oli 12&nbsp;806 henkeä. Suurimpiin uskontoihin lukeutuivat hindulaisuus (28&nbsp;%) ja kristinusko (28&nbsp;%), muiden tarkemmin määrittelemättömien uskontojen kannattajia oli noin 36 prosenttia.

## Lähteet

## Aiheesta muualla
Marsipan Wave

**Marsipan Wave** on suomalaisen rap-artisti Eevil Stöön kesäkuussa 2021 julkaistu albumi. Albuminjulkaisukonsertti järjestettiin Ääniwallissa 4. syyskuuta 2021. Levy voitti vuoden 2022 Teosto-palkinnon. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Tuottajat
* Pehmee Goo: 1, 5, 7, 8, 11, 13
* JV: 2
* Kriso: 3, 4, 10
* Sam Control: 6
* octnn: 7
* Koksukoo: 9
* Pessa: 12 

## Lähteet
Angelinan piirikunta

**Angelinan piirikunta** () on Yhdysvaltojen Texasin osavaltiossa sijaitseva piirikunta. Sen väkiluku oli 86&nbsp;715 vuonna 2019. Piirikunnan hallintokeskus ja väkiluvultaan suurin kunta on Lufkinin kaupunki. Piirikunta perustettiin vuonna 1846.

## Lähteet

## Aiheesta muualla
Gradsko

**Gradsko** () on kunta Pohjois-Makedonian keskiosissa. Kunnan hallinnollisen keskuksen nimi on myös Gradsko. Vuonna 2002 kunnassa asui 3&nbsp;760 asukasta.

## Lähteet
Olivia Podmore

**Olivia Podmore** (24. toukokuuta 1997 Christchurch  – 9. elokuuta 2021 Cambridge) oli uusiseelantilainen kilpapyöräilijä.

## Elämäkerta
Podmore oli kotoisin Christchurchista.

Vuonna 2015 Podmore voitti hopeaa joukkuesprintissä ja pronssia aikasarjassa Astanan juniorien maailmanmestaruuskisoissa.

Podmore kilpaili naisten joukkuesprintissä vuoden 2016 UCI-pyöräilyn MM-kisoissa. Hän kilpaili myös Rio de Janeiron kesäolympialaisissa 2016, missä hän ajoi Natasha Hansenin kanssa joukkuesprintissä. He jäivät kilpailussa karsintakierrokselle.  Vuonna 2017 Podmore oli Uuden-Seelannin keirin-mestari.

Podmore kuoli 24-vuotiaana 9. elokuuta 2021 Cambridgessa.

## Lähteet

## Aiheesta muualla
Catronin piirikunta

**Catronin piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 3&nbsp;527 vuonna 2019. Piirikunnan hallintokeskus ja väkiluvultaan suurin kunta on Reserven kunta. Piirikunta perustettiin 25. helmikuuta 1921.

## Lähteet

## Aiheesta muualla
Itäinen alue

**Itäinen alue** () on yksi Pohjois-Makedonian kahdeksasta alueesta. Alueella on yhteistä rajaa Bulgarian kanssa. Sillä on rajaa maan sisällä myös Vardarin alueen, Skopjen alueen, Kaakkoisalueen ja Lounaisalueen kanssa. Arvion mukaan alueella asuu vuonna 2020 172&nbsp;277 asukasta.

## Lähteet
Marin Preda

**Marin Preda** (1922 Siliștea Gumești, Romania – 1980, Mogoșoaia, Romania) oli romanialainen kirjailija. Hänen esikoisteoksensa on 1948 ilmestynyt kotiseudun Valakian tasangon asukkaista kertova kertomuskokoelma. Myöhemmin hän on käsitellyt tuotannossaan myös kollektivisoinnin aiheuttamia ongelmia. Hänen pääteoksensa *Moromeții* on uudemman romanialaisen kirjallisuuden klassikko, ja siinä hän kuvaa kotiseutunsa talonpoikia maailmansotien välisenä aikana. Hän on kirjoittanut myös muistelmat.

## Lähteet

## Aiheesta muualla
Torvald Torén

**Torvald Torén** (1945–2001) oli ruotsalainen urkuri.

Torén opiskeli Tukholman kuninkaallisessa musiikkikorkeakoulussa pianonsoittoa Stina Sundellin ja urkujensoittoa Gotthard Arnérin johdolla. Hän jatkoi urkuopintojaan Maurice Duruflén, Jean Langlais'n ja Flor Peetersin johdolla. Torén työskenteli Hedvig Eleonoran kirkon urkurina vuodesta 1966 kuolemaansa. Hän myös opetti urkujensoittoa Tukholman kuninkaallisessa musiikkikorkeakoulussa vuodesta 1983.

Torén piti resitaaleja eri maissa ja teki levytyksiä muiden muassa Johann Sebastian Bachin, César Franckin, Maurice Duruflén ja Louis Viernen teoksista. Hän sai Svenska grammofonprisetin vuosina 1982 ja 1984. Hänet valittiin Ruotsin kuninkaallisen musiikkiakatemian jäseneksi vuonna 1993. Urkuri Marcus Torén on Torvald Torénin poika.

## Lähteet
Koillisalue

**Koillisalue** () on yksi Pohjois-Makedonian kahdeksasta alueesta. Sillä on yhteistä rajaa Kosovon ja Serbian kanssa pohjoisessa, Bulgarian kanssa idässä ja maan sisällä Skopjen alueen ja Itäisen alueen kanssa. Vuonna 2020 alueella asui 171&nbsp;175 asukasta. Sen inhimillisen kehityksen indeksi on 0,746, joka on valtion alueista toiseksi matalin.

## Lähteet
You’re Welcome

**You’re Welcome** on A Day to Rememberin seitsemäs albumi, joka julkaistiin 5. maaliskuuta 2021.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* You’re Welcome Discogsissa
Hidalgon piirikunta (New Mexico)

**Hidalgon piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 4&nbsp;198 vuonna 2019. Piirikunnan hallintokeskus on Lordsburgin kaupunki. Piirikunta perustettiin 1. tammikuuta 1920.

## Lähteet

## Aiheesta muualla
Hartolan kirkonkylä

**Hartolan kirkonkylä** () on Hartolan kunnan keskustaajama Päijät-Hämeen maakunnan pohjoisosassa. Kirkonkylän itäpuolella sijaitseva Jääsjärvi laskee Tainionvirtana kirkonkylän eteläpuolitse länteen, eri välivesien kautta edelleen Päijänteeseen. Hartolan kirkonkylää lähimmän kaupungin eli Heinolan keskustaan on maanteitse noin 45 kilometriä.

Tilastokeskuksen taajama-aluerajauksen mukaan vuoden 2019 lopussa Hartolan kirkonkylän pinta-ala oli 5,35 neliökilometriä ja väkiluku 1&nbsp;431. Tilastollinen taajamarajaus voi poiketa virallisesta kunnanosien rajauksesta.

Hartola on esiintynyt kirjallisissa lähteissä, osin ruotsinkielisellä nimeellään muodoissa *Hardola Sokn* (1723), *Gust. sock.* (1815), *Gust Adolph* (1784); *Kustavuksen (Hartolan) pitäjän* (1840).

(kesken)


File:Hartolan kunnantalo - Kuninkaantie 16, Hartola - 1.jpg|Hartolan kunnantalo.
File:Koskipään kartano - Itä-Hämeen museo - Koskipääntie 2, Hartola - 1.jpg|Koskipään kartanon päärakennus on nykyään Itä-Hämeen museon käytössä.
File:Hartolan kirkko - Keskustie 57, Hartola - 1.jpg|Hartolan kirkko (Josef Stenbäck, 1913).
File:Hartolan markkinat - panoramio.jpg|Hartolan markkinat (syyskuu 2011).


## Lähteet
Atlanticin piirikunta

**Atlanticin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 274&nbsp;534 vuonna 2020. Piirikunnan hallintokeskus on Mays Landing ja suurin kunta on Egg Harbor Township. Piirikunta on perustettu 1837.

## Kuvia piirikunnasta

A sunset view of the beach in Atlantic City, NJ.jpg|Auringonnousu Atlantic Cityn rannalla.
Atlantic City, aerial view.jpg|Atlantic Cityn kaupunkikuvaa.



## Lähteet

## Aiheesta muualla
Nestetuikelaskenta

**Nestetuikelaskenta** on radioaktiivisen aktiivisuuden mittausmenetelmä, jossa radioaktiivinen näyte sekoitetaan nestetuikeaineen kanssa ja lasketaan tuikeaineesta lähtevät fotonit. Nestetuikelaskentaa käytetään yleisimmin beeta- ja alfa-aktiivisten aineiden määrittämiseen (esimerkiksi 3H ja 14C), mutta sitä voidaan käyttää myös pienenergisten gammasäteilijöiden ja röntgensäteilijöiden havainnointiin. Nestetuikelaskentaa käytetään erityisesti hyväksi biokemiassa ja sairaaloissa, mutta myös ympäristönäytteitä analysoitaessa.  Nestetuikeilmiö perustuu ionisoivan säteilyn aiheuttamien viritystilojen purkautumiseen tietyssä orgaanisissa yhdisteissä, esimerkiksi antraseenissa (C14H10). Viritystilan purkautuessa muodostuu fotoneita, joka mitataan valomonistinputkella. Huolellinen näytteen valmistus on nestetuikelaskennassakin tärkeää. Näyte saatetaan usein liuosmuotoon, jolloin energian siirtyminen näytteestä tuikeaineelle on tehokkainta, mutta myös kiinteitä näytteitä voidaan mitata.

Orgaanisilla tuikeaineilla on kaksi pääkomponenttia: orgaaninen aromaattinen liuotin (esim tolueeni) ja tuikeaine. Liuottimen tehtävä on liuottaa näyte ja tuikeaineet sekä siirtää energia tehokkaasti alfa- tai beetahiukkaselta tuikeaineelle. Tuikeaineseokset (fluor t. solute) koostuvat tavallisesti kahdesta eri tuikeaineesta. Primäärinen tuikeaine vapauttaa viritysenergian valona. Emittoituvan valon aallonpituus ei kuitenkaan ole aina optimaalinen havaittavaksi valomonistinputkissa. Siksi tarvitaan vielä sekundäärinen tuikeaine, joka muuttaa valotuikahdusten aallonpituuden oikealle alueelle ja emittoi fotonit valomonistinputkelle. Yleisesti käytetty primäärinen tuikeaine on 2,5-difenyylioksatsoli (PPO), jonka emissiomaksimi on 380 nm, ja sekundaarinen 1,4-bis-2-(5-fenyylioksatsolyyli)bentseeni (POPOP), jonka emissiomaksimi on 420 nm.

## Katso myös
*Säteilyn havaitseminen
*Radioaktiivisuus

## Lähteet
Los Alamosin piirikunta

**Los Alamosin piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 19&nbsp;369 vuonna 2019. Piirikunnan hallintokeskus on Los Alamos. Piirikunta perustettiin vuonna 1949. Los Alamos National Laboratory sijaitsee piirikunnassa.

## Lähteet

## Aiheesta muualla
Montrealin maanalainen kaupunki

**Montrealin maanalainen kaupunki** () eli **RÉSO** on jalankulkutunnelien, kauppakeskusten ja Montrealin metron asemien muodostama yli 33 kilometriä pitkä maanalainen kaupunki Kanadan Quebecin provinssin pääkaupungissa Montrealissa. Sen kautta on pääsy useisiin Montrealin keskustan rakennuksiin, kuten Montrealin nykytaiteen museoon (*Musée d’art contemporain de Montréal*). RÉSO on rakennettu ennen kaikkea talvikuukausia silmällä pitäen, jolloin ulkona on ankara pakkanen ja kova tuuli.

Montrealin maanalainen kaupunki sai alkunsa Place Ville-Marien alikulkutunneleista, jotka rakennettiin vuonna 1962. Pian rakennettiin tunnelit, jotka yhdistivät ne Montrealin päärautatieasemaan. Maanalainen verkosto on vähitellen kasvanut kokonaiseksi kaupunginosaksi, joka on nykyisin suosittu ajanviettopaikka ja turistinähtävyys. Maanalaisessa kaupungissa on kauppojen lisäksi ravintoloita, gallerioita, elokuvateattereita, hotelleja, yökerhoja ja kirjasto. Vuonna 2004 maanalainen kaupunki sai uuden nimen RÉSO. Sen sisäänkäynnit on nykyisin merkitty RÉSO-kyltein.

## Kuvagalleria

RESO - La ville souterraine de Montréal.jpg|RÉSOn kartta
Montreal 11 db.jpg|Jalankulkukäytävä Centre Eatonissa
Montreal Souterrain Square Victoria.JPG|Centre de commerce mondialin ja Square-Victoria-metroaseman välinen jalankulkutunneli
Fontaine Montreal Trust.jpg|Place Montréal Trustin suihkulähde
Underground City Montreal Quebec 08.jpg|RÉSOssa on useita päällekkäisiä kerroksia.


## Lähteet
Viktor Emil von Bonsdorff

**Viktor (Victor) Emil von Bonsdorff** (15. syyskuuta 1842 – 15. kesäkuuta 1878 Helsinki) oli suomalainen sotilas ja valtiopäivämies.

Von Bonsdorffin vanhemmat olivat Carl Gustaf von Bonsdorff ja Josepha Emerentia Sevón ja puoliso vuodesta 1868 Lovisa Adelaide (Lilly) Munck af Fulkila (k. 1927). Kontra-amiraali Hjalmar von Bonsdorff oli heidän poikansa. Von Bonsdorffin veljiä olivat juristi, valtiopäivämies Alfred Oskar von Bonsdorff ja rovasti Herman Gabriel von Bonsdorff. Viktor Emil von Bonsdorff kävi Haminan kadettikoulun ja yleni sotapalveluksessa vänrikiksi 1862, aliluutnantiksi 1864, luutnantiksi 1871 ja alikapteeniksi 1874. 

Von Bonsdorff oli aatelissäädyssä edustaja valtiopäivillä 1872.

## Lähteet
Valomonistinputki

**Valomonistinputki** on erittäin herkkä valonilmaisin. Valomonistinputkessa tuikeaineessa syntyvät fotonit ohjataan heijastavien pintojen avulla valomonistinputken fotokatodille, johon tuikeaine on kytketty optisesti. Valomonistinputken valoherkkä fotokatodi emittoi elektroneja, kun valo osuu siihen. Tämän jälkeen elektronit kiihdytetään sarjalla elektrodeja (dynodit), joita voi olla 10–14 kappaletta. Elektronin osuessa dynodiin emittoituu siitä useita uusia elektroneja, joten määrä moninkertaistuu jokaisella dynodilla. Katodin ja anodin välillä on 1 000–2 000 voltin jännite ja katodilta dynodisarjan kautta anodille kulkeutuvien elektronien määrä lisääntyy noin miljoonakertaiseksi.
Johan Gustaf Wilhelm Brummer

**Johan Gustaf Wilhelm Brummer** (20. kesäkuuta 1834 Geta – 11. kesäkuuta 1894 Geta) oli suomalainen sotilas ja valtiopäivämies. 

Brummerin vanhemmat olivat tilanomistaja, filosofian maisteri Wilhelm Fredrik Brummer ja Karolina Gustava Lovisa Lundenius. Brummer tuli ylioppilaaksi 1855 ja suoritti kameraalitutkinnon 1856. Hän toimi vuodesta 1857 upseerina venäläisissä joukko-osastoissa. Hänet aateloitiin vuonna 1870. Brummer yleni luutnantiksi 1867, alikapteeniksi 1869 ja majuriksi 1871. Hän oli vuosina 1871–1879 Suomen rautateiden santarmipoliisihallituksen päällikönä Helsingissä. Hän palveli viimeksi jalkaväen varikkojoukoissa ja erosi sotapalveluksesta everstiluutnanttina vuonna 1892.

Brummer oli valtiopäiväedustajana aatelissäädyssä vuoden 1872 valtiopäivillä. 

Brummerin veli oli kenraalimajuri, valtiopäivämies Karl Magnus Emil Brummer

## Lähteet
Pantelís Prevelákis

**Pantelís Prevelákis** (, transl. myös *Pandelís Prevelákis*; 1909 Réthymno, Kreeta – 1986 Kreikka) oli kreikkalainen kirjailija. Hän opiskeli kirjallisuutta, historiaa ja filosofiaa sekä Ateenassa että ulkomailla. Hän toimi vuodesta 1938 professorina Ateenan taidekorkeakoulussa.

Prevelákisin teosten aiheet ovat kansanperinteestä ja Kreetan vapaussodasta. Hän julkaisi romaaneja, novelleja, runoja, näytelmiä ja kritiikkiä. Prevelákis oli Níkos Kazantzákisin ystäviä.

## Suomennetut teokset
* *Ikuinen aurinko* (Ο ήλιος του θανάτου, *O ílios tou thanátou*, 1959), suom. Kyllikki Villa, Helsinki: WSOY 1963

## Lähteet
Oteron piirikunta

**Oteron piirikunta** () on kahden yhdysvaltalaisen piirikunnan nimi:

* Oteron piirikunta, Colorado
* Oteron piirikunta, New Mexico
Christian Dumont

**Christian Dumont** (19. maaliskuuta 1963 Fourcatier-et-Maison-Neuve – 6. elokuuta 2021) oli ranskalainen ampumahiihtäjä.

Dumont saavutti vuoden 1990 MM-kilpailuissa hopeaa 4×7,5 km viestissä ja pronssia joukkuekilpailussa. Hän kilpaili myös talviolympialaisissa Calgaryssä 1988 ja Albertvillessä 1992 sekä vuosien 1986, 1989, 1991 ja 1993 MM-kilpailuissa. Dumont kuoli sydänkohtaukseen oltuaan pyöräilemässä 58-vuotiaana 6. elokuuta 2021.

## Lähteet
* 

### Viitteet

## Aiheesta muualla
*
Skopjen alue

**Skopjen alue** () on yksi Pohjois-Makedonian kahdeksasta alueesta. Se sijaitsee maan pohjoisosissa. Alueella on rajaa Vardarin alueen, Pologin alueen, Koillisalueen, Itäisen alueen ja Lounaisalueen kanssa. Lisäksi sillä on rajaa Kosovon kanssa pohjoisessa. Alueen HDI on 0,792, joka on korkein koko maassa.

## Kunnat
Alueen muodostaa seuraavat kunnat ja kaupungit:

* Čučer-Sandevo
* Skopje
* Aračinovo
* Ilinden
* Sopište
* Studeničani
* Zelenikovo

## Lähteet
McKinleyn piirikunta

**McKinleyn piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 71&nbsp;367 vuonna 2019. Piirikunnan hallintokeskus on Gallupin kaupunki. Piirikunta perustettiin 1. tammikuuta 1901.

## Lähteet

## Aiheesta muualla
Paul Wilhelm Jonas Edelheim

**Paul Wilhelm Jonas Edelheim** (10. huhtikuuta 1846 Helsinki – 15. lokakuuta 1875 Helsinki) oli suomalainen juristi ja valtiopäivämies. 

Edelheimin vanhemmat olivat senaattori, valtioneuvos Paul Henrik Edelheim ja Emilia Kristina af Brunér. Edelheim tuli ylioppilaaksi Helsingissä 1863 ja suoritti tuomarintutkinnon 1868, varatuomarin arvon hän sai 1871. Edelheim oli valtiopäiväedustaja aatelissäädyssä 1872. Edelheimin sisaruksia olivat insinööri Frans Edvard Edelheim ja toimittaja, kirjailija Anna Edelheim.  

## Lähteet
Branko Milanović

**Branko Milanović** (s. 1953) on serbialais-amerikkalainen taloustieteilijä.

Hän väitteli tohtoriksi vuonna 1987 Belgradin yliopistosta. Väitöskirjassaan tutki tuloeroja Jugoslaviassa. Hän työskenteli Maailmanpankin tutkimusosastolla ekonomistina vuosina 1991–2013. Nykyään hän toimii muun muassa New Yorkin kaupunginyliopiston vierailevana professorina ja Luxembourg Income Study -tutkimuslaitoksen tutkijana.

Kirjassaan *Capitalism, Alone* hän toteaa muun muassa, että kapitalismi on käytännössä maailman ainoa talousjärjestelmä, koska silloinkin, kun maa ulkoisesti nojaa kommunismiin, sisäisesti sen tuotanto on järjestetty yksityisesti.

Milanović on kehittänyt käsitteen homoploutia.

Milanovićin ja Marco Ranaldin tutkimusryhmä on havainnut, että kun ansiotulot, pääomatulot ja työeläkkeet otetaan huomioon, Suomi on omassa viiteryhmässään luokkayhteiskunta.

## Teoksia

## Lähteet

## Aiheesta muualla

* https://glineq.blogspot.com/ Blogi
Kikukawa Eizan

**Kikukawa Eizan** (, 1787–1867), joskus **Kikugawa Eizan** oli japanilainen kuvittaja, puupiirrospainokuvien suunnittelija ukiyo-e-tyylisuunnassa ja taidemaalari Edo-kaudella. Hänet tunnetaan erityisesti bijingan (kirjaimellisesti 'kauniiden naisten kuvat') tekijänä.

## Elämä ja ura

Eizan oli Kanō-koulukunnan maalarin Kikugawa Eijin poika. Hän opiskeli aluksi isänsä, ja myöhemmin Shijō-koulukunnan maalarin Suzuki Nanrein (1775–1844) ja Katsushika Hokusain oppilaan Totoya Hokkein (1780–1850) johdolla. Hänen ensimmäiset tunnetut työnsä olivat vuosina 1806–1807 suunniteltuja nimellä uchiwa-e tunnettuja viuhkaan painettuja kuvia.

Eizan sai vaikutteita Hokusailta ja Kitagawa Utamarolta ja erikoistui bijinga-kuviin. Häntä pidetään yleisesti lahjakkaimpana suunnittelijoista, jotka seurasivat ja jäljittelivät Utamaron tyyliä. Eizan suunnitteli useimpien muiden ukiyo-e-mestareiden tavoin myös eroottisia shunga-kuvia. Hänestä tuli  aikansa johtavia shunga-suunnittelijoita, kun useat muut suunnittelijat ja koko Utagawa-koulukunta pidättäytyivät kaikkien riskejä sisältäneiden kuvien suunnittelemisesta Utamaron 1804 saaman vankeustuomion jälkeen.

Eizan työskenteli uransa aikana yli kolmenkymmenen kustantajan kanssa, ja perusti myös oman ukiyo-e-koulunsa. Yksi hänen oppilaistaan oli myöhemmin menestynyt Keisai Eisen. Eizan lopetti painokuvien suunnittelun 43-vuotiaana vuonna 1830, mutta jatkoi maalaamista. Hänen viimeinen tunnettu maalauksensa on vuodelta 1863, jolloin hän oli 77-vuotias. Eizan kuoli vuonna 1867.

## Lähteet
* 
* 
* 
* 

### Viitteet

## Aiheesta muualla
Ruokjärvi

**Ruokjärvi** on järvi Karkkilan luoteisosassa luoteisella Uudellamaalla. Sen pinta-ala on 40,2 hehtaaria. Etäisyys Karkkilan keskustasta on kolmetoista kilometriä luoteeseen.

## Maantiede
Ruokjärven pituus kaakosta luoteeseen on noin 850 metriä. Saaria ei ole. Järven eteläinen ranta mutkittelee. Altaan kaakkoisosasta työntyy koilliseen noin 200 metriä pitkä lahti, jonka perukasta lähtee laskuoja Vuotinaiseen, joka sijaitsee noin 900 metriä kaakkoon. Ruokjärveen virtaa laskuoja Löyttyjärvestä, joka sijaitsee noin 800 metriä luoteeseen. Myös Ali-Takalammi laskee Ruokjärveen. Järvien välisen kannaksen halki kulkee Valtatie 2. Ruokjärveä reunustaa metsämaa, valuma-alue on soista ja kallioista. Itärannalla on pientaloja.

Ruokjärvi (23.086.1.001) kuuluu Ruokjärven valuma-alueeseen (23.086), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Ruokjärvi on Karjaanjoen vesistön luoteisia vakavesiä. Ruokjärven alueeseen kuuluu Ruokjärven ohella Löyttyjärvi, Takalammi, Ali-Takalammi ja Hepolammi.

## Lähteet
Rio Arriban piirikunta

**Rio Arriban piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 38&nbsp;921 vuonna 2019. Piirikunnan hallintokeskus on Tierra Amarillan kunnallishallinnoton alue. Piirikunta perustettiin vuonna 1852.

## Lähteet

## Aiheesta muualla
Kajoonjärvi

**Kajoonjärvi** on keskikokoinen humusjärvi Juuan länsiosassa Pohjois-Karjalassa. Sen pinta-ala on 5,5 neliökilometriä. Etäisyys Joensuusta on 68 kilometriä pohjoisluoteeseen.
* 

## Maantiede
Kajoonjärven pituus kaakosta luoteeseen on noin 7,5 kilometriä. Järven eteläosa on jonkin verran pohjoisosaa leveämpi. Pääaltaan keskiosasta työntyy pohjoiseen muodokas, runsaan kilometrin pituinen Kaatilanlahti. Altaan lounaisosassa on Siikalahti. Kajoonjärven syvin kohta, noin 50 metriä, sijaitsee altaan eteläosassa noin 70 metriä Heikkurinniemestä pohjoiseen. Järven keskiosassa on 34-metrinen syvänne. Kajoonjärven pohjoisosa on alle 10 metriä syvä.

Kajoonjärven rannat ovat metsämaata, länsirannalla on joitakin peltotilkkuja. Itärannalla sijaitsee pieniä luonnonsuojelualueita. Järven kaakkoispuolella sijaitsee Kajoon kylä.

Kajoonjärvessä sijaitsee neljä saarta, joista kaksi on alle aarin laajuisia. Suurin on noin 80 aarin laajuinen Verkkosaari altaan luoteisosassa.

Kajoonjärven valuma-alueen pinta-ala on 104 neliökilometriä. Kaatilanlahden pohjoiskolkkaan virtaa laskuoja pohjoisesta Polvijärvestä, ympäristön soilta virtaa useita laskuojia. Kajoonjärven luusua sijaitsee altaan pohjoisimmassa osassa, josta vedet laskevat länteen Jokilampeen, jonka korkeustaso on 166,2 metriä mpy.

Kajoonjärvi (04.761.1.001) kuuluu Kajoonjärven lähialueeseen (04.761), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76). Kajoonjärvi on Kajoonjärven lähialueen laajin vakavesi; alueen muut vakavedet ovat Korsakkolampi, Pahalampi ja Kuikkalampi.

## Veden laatu
Kajoonjärveä tutkittiin kesällä 2005. Tuolloin järven käyttökelpoisuusluokitus määriteltiin erinomaiseksi tai hyväksi näkösyvyyden (3,3 metriä), kokonaisfosforin ja klorofyllipitoisuuden perusteella. Veden happamuus oli neutraali (pH-arvo 7,0). Kajoonjärven vesitilavuus on 62&nbsp;489&nbsp;000 kuutiometriä.

## Lähteet
Alessandra Perilli

**Alessandra Perilli** (s. 1. huhtikuuta 1988 Rimini, Italia) on sanmarinolainen haulikkoampuja. Hän on maansa ensimmäinen olympiamitalisti.

Perilli saavutti MM-pronssia trapin joukkuekilpailussa Mariborissa 2009 ja Münchenissä 2010. Lontoon olympialaisissa 2012 hän sijoittui trapin henkilökohtaisessa kilpailussa neljänneksi ja neljä vuotta myöhemmin Rio de Janeiron olympialaisissa samassa lajissa 16:nneksi. Vuodelle 2021 siirretyissä Tokion olympialaisissa hän saavutti trapin henkilökohtaisessa kilpailussa pronssia ja sekajoukkueiden kilpailussa Gian Marco Bertin kanssa hopeaa.

Perilli oli San Marinon lipunkantaja olympialaisten avajaisissa 2012 sekä päättäjäisissä 2012 ja 2016. Hänen siskonsa Arianna Perilli on myös kilpa-ampuja ja oli lipunkantajana olympialaisten avajaisissa 2016.

## Lähteet
Valkjärvi (Karkkila)

**Valkjärvi** on karu järvi Karkkilan luoteisosassa luoteisella Uudellamaalla. Sen pinta-ala on 27,9 hehtaaria. Etäisyys Karkkilan keskustasta on kymmenen kilometriä luoteeseen.

## Maantiede
Valkjärven pituus lännestä itään on kilometrin. Järven mutkaisen etelärannan tuntumassa sijaitsee noin 20 aarin laajuinen saari. Järven rannoilla on haja-asutusta. Valuma-alue on metsämaata ja suota. Valkjärveen virtaa laskuoja etelästä Myllylammesta, järvien välinen kannas on noin 60 metriä leveä. Valkjärvestä virtaa laskuoja kaakkoon kohti Nuijajokea. Valkjärven lounaispuolitse kulkee Valtatie 2.

Valkjärven luoteispuolella sijaitsee Vuotinainen, järvien välisen kannaksen leveys on 200–250 metriä. Noin kilometrin Valkjärveltä kaakkoon sijaitsee Kovelonjärvi.

Valkjärvi (23.081.1.001) kuuluu Nuijajoen alaosan alueeseen (23.081), joka on kolmannen jakovaiheen vesistö Karjaanjoen vesistössä (23). Toinen jakovaihe on Nuijajoen valuma-alue (23.08). Valkjärvi on Nuijajoen alaosan alueen laajin vakavesi. Alueeseen kuuluu myös Mustalammi, Myllylammi ja Kaitalammi; ne sijaitsevat aivan Valkjärven eteläpuolella.

## Lähteet
Quayn piirikunta

**Quayn piirikunta** () on Yhdysvaltojen New Mexicon osavaltiossa sijaitseva piirikunta. Sen väkiluku oli 8&nbsp;253 vuonna 2019. Piirikunnan hallintokeskus on Tucumcarin kaupunki. Piirikunta perustettiin 28. helmikuuta 1903.

## Lähteet

## Aiheesta muualla